hotchpotch/miracl-hf-unified huggingface dataset:
శుక్రాచార్యుడు
శుక్రాచార్యుడు హిందూ పురాణాల్లో రాక్షసుల గురువు. వీరి త౦డ్రి గారు బ్రహ్మ దేవుడికి మానస పుత్రుడైన బ్రుగు మహర్షి మరియు తల్లి గారు ఉశనల
అంగీరస మహర్షి దగ్గర వేద విద్యనభ్యసించడానికి వెళతాడు శుక్రుడు. అక్కడ ఆయన తన కుమారుడైన బృహస్పతి వైపు పక్షపాతం చూపిస్తున్నాడని కలత చెందుతాడు. తర్వాత గౌతమ మహర్షి దగ్గరకు వెళతాడు. శివుని కోసం తపస్సు చేసి సంజీవని మంత్రం సంపాదిస్తాడు. ప్రియవ్రతుని కుమార్తె యైన ఉర్జస్వాతిని పరిణయమాడి నలుగురు కుమారులు ఒక కుమార్తెను సంతానంగా పొందుతాడు. వారి పేర్లు చండ, అమార్కుడు, త్వాష్ట్ర, ధరాట్ర మరియు దేవయాని.
ఇదే సమయంలో బృహస్పతి దేవతలకు గురువౌతాడు. ఒకసారి విష్ణువు ఒక రాక్షసుని వేటాడుతూ వచ్చి ఆశ్రయం ఇచ్చిన శుక్రుని తల్లిని చంపుతాడు. ఆ పగతో శుక్రాచార్యుడు అసురులకు గురువుగా ఉండాలని నిర్ణయించుకుంటాడు. తనకు తెలిసిన సంజీవని మంత్రం ద్వారా మృతులైన అసురులను బతికిస్తూ రాక్షసులు దేవతలమీద విజయం సాధించేలా చేస్తాడు.
సగరుడు
సగరుడు హిందూ పురాణాల్లో సత్య యుగానికి చెందిన గొప్ప చక్రవర్తి. సూర్య వంశం లేదా ఇక్ష్వాకు వంశానికి చెందిన రాజు. రామాయణంలో దశరథ మహారాజు  కి ఈయన పూర్వీకుడు.
ఆయనకి ఇద్దరు భార్యలు ఒకరు విదర్భ రాజకుమారి. మరొకరు శివి వంశానికి చెందిన స్త్రీ.
సగరునకు వైదర్భి, శైబ్య అను ఇద్దరు భార్యలు. శైబ్యకు అంశుమంతుడను కుమారుడు, వైదర్భికి 60వేల మంది కుమారులు కలిగిరి. సగరుని అశ్వమేధ యాగాన్ని భంగం చేయడానికి ఇంద్రుడు యాగధేనువును పాతాళంలో దాచాడు. ఆ అశ్వాన్ని వెతకడానికి వెళ్ళిన సగరుని 60వేల మంది పుత్రులు కపిల మహాముని శాపమున భస్మమై పోయారు. వారికి ఉత్తమగతులు లభించాలంటే దివిజ గంగను పాతాళానికి తేవలసి ఉంది. సగరుడు, అతని కొడుకు అసమంజసుడూ తపసు చేసినా ప్రయోజనం లేకపోయింది. అసమంజసుని కొడుకు అంశుమంతుడు. ఆంశుమంతుని కొడుకు భగీరధుడు.
భగీరధుడు తన తాతలకు ఉత్తమ గతులు ప్రాప్తించాలని గంగకోసం తపస్సు చేశాడు. గంగ ప్రత్యక్షమై "నేను భూమి మీదికి దిగిరావడానికి సిద్ధంగా ఉన్నాను. కాని నా దూకుడు భరించగల నాధుడెవ్వరు?" అని అడిగింది. భగీరధుడు శివునికోసం తపసు చేశాడు. అనుగ్రహించిన శివుడు దిజ గంగను భువికి రాగానే తన తలపైమోపి, జటాజూటంలో బంధించాడు. భగీరధుని ప్రార్ధనతో ఒక పాయను నేలపైకి వదలాడు. భగీరధుని వెంట గంగ పరుగులు తీస్తూ సాగింది. దారిలో జహ్నముని ఆశ్ర్రమాన్ని ముంచెత్తి, "జాహ్నవి" అయ్యింది. ఆపై సాగరంలో ప్రవేశించి, పాతాళానికి చేరి, సగరుని పుత్రులకు ఉత్తమ గతులను కలుగజేసింది.
గంగారం (సత్తుపల్లి)
గంగారం ఖమ్మం జిల్లా, సత్తుపల్లి మండలానికి చెందిన గ్రామము..
సత్తుపల్లి నుంచి అశ్వారావుపేట, ఏలూరు మరియూ రాజమండ్రికి వెళ్ళే దారిలో సుమారు 5 కిలోమీటర్ల దూరంలో ఉంది.
మహబూబ్ నగర్ జిల్లా కలెక్టర్లు
మహబూబ్ నగర్ జిల్లాలో పనిచేసిన కలెక్టర్ల పేర్లు దిగువ ఇవ్వబడింది.
గిరిజాప్రసాద్ కొయిరాలా
గిరిజాప్రసాద్ కొయిరాలా (Girija Prasad Koirala) ఫిబ్రవరి 20, 1925న బీహార్ లోని తాడిలో జన్మించాడు. నేపాల్‌కు చెందిన ప్రముఖ రాజకీయనాయకుడు మరియు నాలుగు సార్లు ప్రధానమంత్రిగా పనిచేశాడు. యవ్వవ వయస్సులో అధికకాలం భారతదేశంలో గడిపాడు. 1991లో నేపాల్‌లో ప్రజాస్వామ్య పునరుద్ధరణకు కొయిరాలా కృషిచేశాడు. మార్చి 20, 2010న మరణించాడు.
1947లో కార్మికుల సమ్మె ద్వారా కొయిరాలా రాజకీయాలలో ప్రవేశించాడు. 1948లో నేపాల్ మజ్దూర్ కాంగ్రెస్‌ను స్థాపించాడు. తరువాతి కాలంలో అది నేపాల్ ట్రేడ్ యూనియన్ కాంగ్రెస్‌గా మారింది. 1952లో కొయిరాలా మొరంగ్ జిల్లా నేపాలీ కాంగ్రెస్ అధ్యక్షుడై 1960లో రాజు మహేంద్ర అరెస్టు చేసి జైలుకు పంపించేవరకు కొనసాగినాడు. 1967లో జైలు నుండి విడుదలై భారత్‌కు పంపివేయబడ్డాడు. 1979లో తిరిగి నేపాల్ చేరినాడు. అంతకు ముందే 1975 నుంచే నేపాలీ కాంగ్రెస్ ప్రధాన కార్యదర్శి పదవిని పొంది 1991 వరకు ఆ పదవిలో కొనసాగినాడు. 1991 ఎన్నికలలో విజయం సాధించి నేపాల్ ప్రధానమంత్రిగా రాజు బీరేంద్రచే నియమించబడి. 1994 వరకు పదవిలో కొనసాగినాడు. 1998లో రెండవసారి ప్రధానమంత్రి పదవిని పొంది 1999 వరకు పదవిలో ఉండినాడు. 2000లో మూడవ పర్యాయం, 2006లో నాలుగవ పర్యాయం ప్రధానమంత్రి పదవిని పొందినాడు. 2007లో నేపాల్ అధ్యక్షుడిగా పనిచేసాడు.
సురభి బాలసరస్వతి
సురభి బాలసరస్వతి ప్రముఖ తెలుగు చలనచిత్ర హాస్యనటి. ఈమె హాస్యపాత్రలతో పాటు కొన్ని చిత్రాలలో నాయికగా, ప్రతినాయికగా కూడా నటించింది.
సురభి బాలసరస్వతి1931,జూలై 3న ఏలూరులో జన్మించారు.
పానీ పూరి
పానీ పూరి ఒక భారతీయ తినుబండారం. చిన్న పరిమాణంలో ఉన్న పూరీలను మధ్యలో ఒక ప్రత్యేక పానీయం ఉంచి సేవిస్తారు. ఈ పానీయాన్ని చింతపండు, మిరపకాయ, బఠాణీ గింజలు, ఉల్లిపాయలు, మొదలైన వాటితో తయారు చేస్తారు. 
పానీపూరీ ఉత్తర ప్రదేశ్ ప్రాంతం నుంచి ఉద్భవించినట్లు తెలుస్తుంది. లిఖిత పూర్వక ఆధారాలను బట్టి ఇది బెనారస్ ప్రాంతం నుంచి పుట్టి ఉండవచ్చు.. 1970 ప్రాంతాల్లో బెంగుళూరుకు గుజరాతీయుల రాకతో ఇది ఇక్కడ కూడా ప్రాచుర్యం పొందింది.
కర కరలాడే చిన్నపాటి పూరీలను మధ్యలో రంధ్రం చేసి అందులో బంగాళాదుంప మసాలా ను పానీలో ముంచుకుని ఆరగిస్తారు. ఈ మసాలాను, పానీ ని విడిగా తయారు చేస్తారు. ఇవి ప్రాంతాలను బట్టి అందులో వాడే పదార్థాల్లో కొద్ది పాటి తేడాలుంటాయి.
బండమీద కమ్మ పల్లి
బండమీద కమ్మ పల్లి చిత్తూరు జిల్లా యెర్రావారిపాలెం మండలానికి చెందిన గ్రామం.
బావికాడ కమ్మ పల్లి
బావికాడ కమ్మ పల్లి చిత్తూరు జిల్లా యెర్రావారిపాలెం మండలానికి చెందిన గ్రామం.
ఉగ్గాని
బొరుగుల (మరమరాల) తో తయారు చేయబడు అల్పాహారం. ఎక్కువగా రాయలసీమలో, దక్షిణ కర్ణాటకలో చేయబడుతుంది.
తయారు చేయు విధానం:
బొరుగులని నీళ్ళలో నానబెట్టి, (రంధ్రాల గిన్నెలోకి వాటిని వేసి) నీటిని మొత్తం వడగట్టాలి.
పప్పులు (పుట్నాలు), ఎండు కొబ్బరి, పచ్చిమిరపకాయలు (లేదా కారంపొడి) మిక్సీలో వేసుకోవాలి. దీనిని నానిన బొరుగులతో కలిపి ఉంచుకోవాలి. ఉల్లిపాయ ముక్కలని, పోపు గింజలతో దోరగా వేయించుకోవాలి. (రుచికి టమోటా ముక్కలను కూడా చేర్చుకోవచ్చును.) బొరుగులకి పోపు పెట్టుకోవాలి. (పులుపు కోసం పొయ్యి పై నుండి దించిన తర్వాత నిమ్మకాయ కూడా పిండుకొనవచ్చును.) వీటిలోకి బజ్జీలు నంజుకొంటే చాలా రుచిగా ఉంటాయి.
దీనినే అనంతపురంలో ఉగ్గాని గా, కర్నూలులో బొరుగుల తిరగవాతగా, కడపలో బొరుగుల చిత్రాన్నంగా మరి కొన్ని చోట్ల బొరుగుల ఉప్మాగా వ్యవహరిస్తారు.
టేబుల్ టెన్నిస్
టేబుల్ టెన్నిస్ ఒక క్రీడ. ఈ ఆటలో ఇద్దరు లేదా నలుగురు ఆటగాళ్ళు ఒక బల్లకు చెరో పక్క నిల్చుని చిన్న ప్లాస్టిక్ బంతిని చిన్న రాకెట్ల సాయంతో అటూ ఇటూ కొడుతుంటారు. ఈ బల్ల మధ్యలో ఒక వల ఉంటుంది. మొదటిసారిని మినహాయిస్తే మిగతా అన్ని సార్లు బాలు ఆటగాడు తన వైపు ఒకసారి మాత్రం బల్లను తాకేలా జాగ్రత్త పడి అవతలి వైపుకు పంపాలి. ఇలా ఎవరైతే కొట్టలేరో వాళ్ళు పాయింటు కోల్పోతారు.
నైనా జైస్వల్
సుంకేశుల ఆనకట్ట
సుంకేశుల డ్యామ్ కర్నూలు జిల్లాలో తుంగభద్ర నది పైన ఉన్నది. 2009 లో సంభవించిన వరదలకు మొత్తం మునిగిపోయింది.
ది బిగ్ బ్యాంగ్ థియరీ (టీవీ సిరీస్)
ది బిగ్ బ్యాంగ్ థియరీ అనేది చంక్ లోరె, బిల్ ప్రాడీ రూపొందించిన అమెరికన్ సిట్ కామ్(టీవీ సీరీస్), వారిద్దరూ ఎగ్జిక్యూటివ్ ప్రొడ్యూసర్స్ గా స్టీవెన్ మోలారోతో కలిసి పనిచేశారు. ఈ ముగ్గురూ ప్రధాన రచయితలుగా కూడా పనిచేశారు. ది బిగ్ బ్యాంగ్ థియరీ సిబిఎస్ లో సెప్టెంబరు 24, 2007లో మొట్టమొదట ప్రసారమైంది. ఎనిమిదవ సీజన్ సెప్టెంబర్ 22, 2014న ప్రసారం కావడం ప్రారంభమైంది.
కాలిఫోర్నియాకు చెందిన పసడెనాలో జీవించే ఐదు పాత్రలు కేంద్రంగా ఈ సీరియల్ సాగుతుంది. ఆ ఐదుగురిలో లెనార్డ్ హాఫ్ స్టడ్టర్, షెల్డన్ కూపర్ కాల్టెక్ లో ఫిజిసిస్టులు, వారిద్దరూ ఒకే అపార్ట్ మెంట్లో జీవిస్తుంటారు; వెయిట్రెస్ గా పనిచేస్తూ, సినిమారంగంలో నటిగా మారాలనుకునే పెన్నీ; లెనార్డ్, షెల్డన్ల లాగానే సామాజికంగా వింతమనుషులైన, గీకీ స్నేహితులు, సహోద్యోగులు అయిన ఎయిరోస్పేస్ ఇంజనీర్ హోవర్డ్ వోలోవిట్జ్, ఆస్ట్రోఫిజిసిస్టులు రాజ్ కూత్రప్పలి ఉన్నారు. ఈ నలుగురి విచిత్రమైన లక్షణాలు, మేధస్సు కలిసి పెన్నీ సామాజిక నైపుణ్యాలు, కామన్ సెన్స్ లోని వైరుధ్యం వల్ల హాస్యం రూపొందుతుంది.
కొంతకాలానికి సహాయక పాత్రలైన హోవార్డ్ గర్ల్ ఫ్రెండ్ (తర్వాత భార్య), మైక్రోబయాలజిస్ట్ బెర్నడెట్ రోస్టెంకోవ్ స్కీ, గతంలో పెన్నీతో పాటుగా పార్ట్ టైం వెయిట్రెస్, న్యూరోసైంటిస్ట్ ఎమీ ఫర్రా ఫొవ్లర్(ఈమె షెల్డన్ ని డేటింగ్ వెబ్సైట్ ద్వారా కలిసి, అతని గర్ల్ ఫ్రెండ్ అవుతుంది), ముఖ్యపాత్రలు కలిసే కామిక్ బుక్ స్టోర్ ఓనర్, సీజన్ 8లో హోవార్డ్ తల్లితో వెళ్ళిపోయే స్టువార్ట్ బ్లూమ్ వంటివాటిని ముఖ్యపాత్రలుగా మలిచారు.
అగ్ని (దేవుడు)
అగ్ని బ్రహ్మదేవుని పెద్ద కుమారుడు. త్యాగాలను స్వీకరించే దేవుడు.
అగ్ని (అయోమయ నివృత్తి)
అగ్ని ఈ క్రింది విషయాలను సూచిస్తుంది:
నీలేశ్వరాపాలెం(అచ్చంపేట మండలం)
నీలేశ్వరాపాలెం గుంటూరు జిల్లా అచ్చంపేట మండలంలోని గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
అచ్చంపేట మండలంలోని అంబడిపూడి, ఓర్వకల్లు, కష్టాల అగ్రహారం, కోనూరు, కోగంటివారి పాలెం, చామర్రు, చింతపల్లె, చిగురుపాడు, తాళ్లచెర్వు, (అచ్చంపేట, , నీలేశ్వరపాలెం పంచాయితీలు కలుపుకుని), పెదపాలెం, మిట్టపాలెం మరియు వేల్పూరు గ్రామాలు ఉన్నాయి.
ఈ ఊరి చుట్టూరా పచ్చని పొలాలు, ఎతైన కొండలు అనందానికి కొదవలేని ప్రకృతి శోభాయానంతో వెలుగోనుతుంది. ఈఊరు మతసామరస్యానికి నిలయం. అన్ని మతాలు ఒక్కటిగా ఉంటాయి. ఈ ఊరిలో శ్రీ నీలేకంఠేశ్వర స్వామి ఆలయం ప్రసిద్ధి చెందినది. ప్రతి ఏట ఈ ఊరిలో పండగ జాతరాలు చాల వైభవంగా జరుగుతాయి. ఈ ఊరిలో రెండు చిన్న తండాలు ఉన్నాయి. వాటి పేర్లు పాత తండా, క్రోత్త తండా ఇవి చాలా దగ్గరగా ఉంటాయి. ఈ ఊరిలో నాయక్‌లు (లంబాడిలు), యాదవులు ఉంటారు. ఎటువంటి భేదాభిప్రాయాలు లేకుండా జీవిస్తారు. ఈ ఊరు లో చాల కాలం నుంచి విద్య అనేది దూరంగా ఉండేది కావున అందరు వ్యవసాయానికి అలవాటు పడ్డారు కాని గత 2000 సంవత్సరం నుండి చదువుకోవడం అలవాటు చేసుకోన్నారు. ఈ ఊరి లో చాల ఇంటి పేర్లు ఉన్నాయి, వాటిలో ముఖ్యమైనవి - బాణావతు, రామావతు, ధారావతు, మూడవతు వంటివి. మా ఊరిలో మిరప, ప్రత్తి, వరి వంటి పంటలు పండుతాయి. చాల మంది కూలికి వెళ్తారు. ఈ ఊరికి దగ్గర లో అచ్చంపేట మండలం ఉంది. అది 3 కిలోమీటర్లు ఉంటుంది. ఈ ఊరికి ఎటువంటి సరుకులకైన, ఇతర అవసరాలకు చాల మంది ఇక్కడికి వెళ్తారు. ఎందుకంటే ఈ గ్రామం ఇప్పుడిప్పుడే అభివృద్ధి చెందుతున్న కుగ్రామం.
భారత ప్రభుత్వం నిర్వహించిన 2011 గణాంకాల జాలగూడు
నార్మన్ బోర్లాగ్
నార్మన్ ఎర్నెస్ట్ బోర్లాగ్ హరిత విప్లవ పితామహుడు, నోబెల్ శాంతి బహుమతి గ్రహీత. ప్రపంచ వ్యాప్తంగా వందలాది కోట్లమందిని ఆకలి బాధలనుండి, పస్తులనుండి రక్షించిన వాడు. బోర్లాగ్ 1914, మార్చి 25న అమెరికా లోని అయోవాలో ఒక వ్యవసాయ కుటుంబములో పుట్టాడు.
బోర్లాగ్ నార్వే దేశమునుండి 1854లో అమెరికాకు వలస పోయిన కుటుంబములో మూడవ తరము వాడు. తండ్రి హెన్రీ ఆలివర్ బోర్లాగ్. తల్లి క్లారా. 106 ఎకరముల పొలముపై ఏడేళ్ళ నుంచి పందొమ్మిదేళ్ళ వయసు వరకూ పొలం పని, చేపలు పట్టడం, వేటాడ్డం, కోళ్ళు పశువులతో కాలక్షేపం, ఆటపాటలతో గడిపాడు. తాత ప్రోత్సాహము వల్ల మిన్నిసోటా విశ్వవిద్యాలయంలో చేరి అటవీశాస్త్రంలో పట్టాపొంది ఉద్యోగంలో చేరినాడు. తిరిగి అదే విశ్వవిద్యాలయం నుంచి ప్లాంట్‌ పాథాలజీ, జన్యు శాస్త్రం‌లో పీహెచ్‌డీ చేశాడు.
పరిశోధనల్లో ఆయన దృష్టి గోధుమ పంట మీద పడడం ప్రపంచానికి గొప్ప మేలు చేసింది. చీడపీడలను తట్టుకుంటూ అధిక దిగుబడినిచ్చే పొట్టిరకం గోధుమ వంగడాలను కనిపెట్టడం ద్వారా సంచలనం సృష్టించాడు. 1960 ప్రాంతంలో కరువుకాటకాలతో అల్లాడుతున్న ఇండియా, పాకిస్థాన్‌ దేశాల్లో ఆ వంగడాలను పరిచయం చేశాడు. 1963లో ఆయన ఇండియా కూడా సందర్శించాడు. ఇరవయవ శతాబ్ది ద్వితీయార్థంలో ప్రపంచాన్ని తీవ్ర కరవునుంచి బయటపడేసి వంద కోట్ల మంది ప్రాణాలను కాపాడేందుకు ఆయన ఆవిష్కరణలు తోడ్పడ్డాయి. ఆయన ఆవిష్కరణల వల్ల 1960, 1990 మధ్య కాలంవలో వ్యవసాయ దిగుబడులు రెండింతలకు మించి జరిగాయి. అది హరిత విప్లవంగా మారింది. ఆసియా, ఆఫ్రికా ప్రాంతాల్లో సైతం కోట్లాది మంది రైతులు లబ్ధి పొందారు. ప్రస్తుతం ప్రపంచం మొత్తం మీద 18.7 కోట్ల ఎకరాల్లో బోర్లాగ్‌ కనిపెట్టిన గోధుమ వంగడాలను వాడుతున్నారు. బోర్లాగ్‌పై 2006లో 'ది మ్యాన్‌ హూ ఫెడ్‌ ద వరల్డ్‌' అనే పుస్తకం వచ్చింది.
ఆహార పంటల కొరతను తీర్చినందుకు 1970లో బోర్లాగ్‌కు నోబెల్‌ శాంతి బహుమతి లభించింది. బోర్లాగ్‌ 2009, సెప్టెంబరు 12న తన 95వ ఏట మరణించాడు.
శ్వేత సౌధం
శ్వేత సౌధం (వైట్ హౌస్ ) అమెరికా అధ్యక్షుని నివాసం. వాషింగ్‌టన్‌ డీసీలో ఉంది. దీన్ని నిర్మించి ఇప్పటికి 210 ఏళ్లయింది. ఇన్నేళ్ల చరిత్రలోనూ ఇదొకసారి శత్రు సైనికుల దాడికి ధ్వంసమైంది. అగ్నిప్రమాదం, వరదలు ఎదుర్కొంది. దీని నిర్వహణకు ఏటా అయ్యే ఖర్చు సుమారు ఆరు వందల కోట్ల రూపాయలు.
ప్రస్తుతం వైట్‌హౌస్‌ అని వ్యవహరించబడుతున్నప్పటికీ, దాన్ని కట్టాక వందేళ్లకి కానీ ఆ పేరు ఏర్పడలేదు. అంతకు ముందు ప్రెసిడెంట్స్‌ ప్యాలస్‌ అని, ఎగ్జిక్యూటివ్‌ మాన్షన్‌ అనిరకరకాలుగా వ్యవహరించేవారు. ఓసారి ఇది కాలిపోయినప్పుడు మరమ్మతుల కోసం తెల్లరంగు వేశారు. అప్పట్నుంచి వైట్‌హౌస్‌ అనేవారు. అధికారికంగా మాత్రం 1901లో అప్పటి అధ్యక్షుడు థియోడర్‌ రూజ్‌వెల్ట్‌ ఆ పేరును వాడడం మొదలుపెట్టారు.
ఆరు అంతస్తులుగల ఈ భవనం ఉన్న స్థలం కంచెతో కలిపి మొత్తం 18 ఎకరాలు. భవనం లోపల నిర్మాణస్థలం 55,000 చదరపు అడుగులు. ఉగ్రవాదుల భయంతో ఇప్పుడు అనుమతించడం లేదు. అంతకు మునుపు రోజూ దీన్నీ చూడ్డానికి ఆరువేల మంది వచ్చేవారు.
వైట్‌హౌస్‌ నిర్మాణాన్ని 1792లో మొదలు పెట్టి ఎనిమిదేళ్ల పాటు కొనసాగించారు. అమెరికా తొలి అధ్యక్షుడైన జార్జి వాషింగ్టన్ ఎంపిక చేసిన స్థలంలో కట్టడం మొదలుపెడితే రెండో అధ్యక్షుడైన జాన్‌ ఆడమ్స్‌ హయాంలో 1800లో పూర్తయింది. దీని నిర్మాణానికి అప్పట్లో సుమారు 13 కోట్ల రూపాయలు ఖర్చు అయింది. తర్వాత ఒకో అధ్యక్షుడుఒకో రకమైన మార్పులు చేస్తూ వచ్చారు. ఇప్పటి అధ్యక్షుడు ఒబామా కొత్తగా ఆర్గానిక్‌ తోటని నాటించి, అందులో తేనెటీగల పెంపకాన్ని చేపడుతున్నారు.
అమెరికా అధ్యక్ష భవనం వైట్‌హౌస్ అద్దె విలువ నెలకు సుమారు రూ.110 కోట్లు అని అంచనా. అప్పటి అధ్యక్షుడు బరాక్ ఒబామా ఒకవేళ అద్దె చెల్లించాల్సిన పరిస్థితే వస్తే, ఆరు నెలలకు మించి ఆయన దానిని భరించే పరిస్థితి లేదంటూ ‘న్యూయార్క్ డెయిలీ’ దినపత్రిక ఆసక్తికరమైన కథనాన్ని ప్రచురించింది. దీని ప్రకారం... సువిశాలమైన వైట్‌హౌస్ విస్తీర్ణం 55 వేల చదరపు అడుగులు కాగా, ఇందులో 132 గదులు ఉన్నాయి. 2013 ఆగస్టు ధరల ప్రకారం దీని అద్దె విలువ నెలకు రూ.110 కోట్లకు (18 లక్షల డాలర్లు) పైమాటే. ఇంతటి విస్తీర్ణంలో నిర్మించిన భవనానికి ఏటా రూ.66.75 లక్షలు (1.09 లక్షల డాలర్లు) పన్ను చెల్లించాల్సి ఉంటుంది. అయితే, అప్పటి అధ్యక్షుడు బరాక్ ఒబామా నికర విలువ రూ.74.7 కోట్లు (12.2 లక్షల డాలర్లు) మాత్రమే. ఆయన వార్షికాదాయం రూ.24.4 కోట్లు (4 లక్షల డాలర్లు).
కర్బన వలయం
కర్బన వలయం లేదా కార్బన్‌ సైకిల్‌ లేదా కర్బన ఆవృతం అంటే వాతావరణంలోని కార్బన్‌ డయాక్సైడులోని కర్బనము‌ ప్రాణులలోకి ప్రవేశించి, తిరిగి వాతావరణంలోకి విడుదల కావడం.
మొక్కలు సూర్యరశ్మి సాయంతో గాలిలోని కార్బన్‌ డయాక్సైడు నుండి కార్బన్‌ను కిరణజన్య సంయోగక్రియ ద్వారా గ్రహిస్తాయి. ఈ కార్బన్‌, కార్బోహైడ్రేట్స్ ‌లాంటిపదార్థాలుగా మార్పు చెంది మొక్కలకు కావలసిన శక్తిని ఇస్తుంది. రాత్రి వేళల్లోమొక్కలు శ్వాసక్రియలో భాగంగా కార్బన్‌ డయాక్సైడును వదిలి ఆక్సిజన్ ‌నుపీల్చుకుంటాయి. మొక్కలను ఆహారంగా తీసుకున్నప్పుడు వాటిలోని కార్బన్‌,జీవుల శరీరంలోకి చేరుకుంటుంది. జీవులు శ్వాసించే ప్రక్రియలో ఆక్సిజన్‌నుపీల్చుకుని కార్బన్‌ డయాక్సైడును వ్యర్థ పదార్థ రూపంలో వాతావరణంలోకివదులుతాయి. జీవుల విసర్జనల్లోని కార్బన్‌ కూడా వాతావరణంలో కలుస్తుంది.అలాగే సముద్రం లోని నీటిలో కార్బన్‌ డయాక్సైడు కొంతమేర కరిగిపోగా కొంత ఆవిరై గాలిలోకి చేరుతుంది. మరికొంత సముద్ర ప్రాణులు స్వీకరిస్తాయి.జలచరాలు చనిపోయినప్పుడు వాటి అవశేషాల్లో కార్బన్‌ నిక్షిప్తమై ఉంటుంది.మొక్కలు, జంతువులు చనిపోయినప్పుడు కార్బన్‌ డయాక్సైడు విడుదలఅవుతుంది. మొక్కల్లో ఉండే కార్బన్‌ బొగ్గు, సహజవాయువు, పెట్రోలు లాంటిఇంధనాల్లో ఉండడం వల్ల వాటిని మండించినప్పుడు కూడా కార్బన్‌ డయాక్సైడులోనికార్బన్‌ వాతావరణంలోకి చేరుకుంటుంది. ఈ మొత్తం వలయాన్నే కర్బన ఆవృతంఅంటారు.
బాల సాహిత్యం
బాలల సాహిత్యాన్ని నిర్వచించడం చాల క్లిష్టమైన పని. ఎందుకంటే 2 సంవత్సరాల వయస్సు నుండి 16 సంవత్సరాల వారినందరినీ బాలల కిందే పరిగణిస్తారు. భిన్న వయస్సు కల బాలలు భిన్న రకాలైన పుస్తకాలను చదువుతారు. ఉదాహరణకి 2 సంవత్సరాల పిల్లలు చిత్రపటాలు చూస్తూ భాషను నేర్చుకోవదానికి ప్రయత్నం చేస్తారు. కానీ టీనేజి పిల్లలు కాల్పనిక సాహిత్యాన్ని చదవడానికి ఇష్టపడతారు. సాధారణంగా బాలల కోసం వ్రాయబడిన, ప్రచురితమైన సాహిత్యాన్ని బాల సాహిత్యంగా నిర్వచించవచ్చు.
పాల్కురికి సోమనాథుని బసవపురాణంలోని బాల్యం వర్ణనను బాలసాహిత్యంగా చెప్పవచ్చు. నాచన సోమనాథుడు, శ్రీనాథుడు, మొదలైన కవులు కూడా తమ రచనల్లో పిల్లల ఆటలు, పాటలు వర్ణించారు. సుమతి శతకం, వేమన శతకం తదితర శతకాలలో కూడా బాల సాహిత్య ఛాయలు కన్పిస్తాయి.
మహాభారతం, రామాయణం, బసవపురాణం, కేయూర బాహు చరిత్ర. పోతన భాగవతం మొదలైన గ్రంథాలలో బాలసాహిత్యం వికాసదశలు మనకు కనిపిస్తాయి. ఆధునిక తెలుగు బాల సాహిత్యానికి మూలం కాశీ మజిలీ కథలు, పంచతంత్ర కథలు. ఆధునిక యుగంలో బాల సాహిత్యం ఎన్నెన్నో మార్పులు సంతరించుకున్నది. బాలసాహిత్యం పురోగతి సాధించినది. గేయ, పద్య, గద్య, రూపాలలో బాల సాహిత్యం కన్పిస్తున్నది. చిన్నయ సూరి నీతిచంద్రికలో కథలుగా వ్రాశాడు. కందుకూరి వీరేశలింగం, వెంకటరత్నం పార్వతీశ కవులు బాలసాహిత్యాన్ని వెలువరించారు. నీతి దీపిక, నీతి కథ మంజిరి, బాల గీతావళి ఆ కోవలోకే వస్తాయి. ఆధునికంగా మర్యాదరామన్న కథలు అక్బర్ బీర్బల్ కథలు మొదలైన కథల పుస్తకాలు బహుళ ప్రచారంలో ఉన్నాయి.
గురజాడ అప్పారావు, గిడుగు వెంకట సీతాపతి, చింతా దీక్షితులు, దాశరథి, సినారె, వేముగంటి నరసింహాచార్యులు మొదలైనవారు బాల సాహిత్యాన్ని సృజించినవారే. వెలగా వెంకటప్పయ్య, షేక్ అబ్దుల్ హకీం జాని, ఉత్పల సత్యనారాయణాచార్య, ముళ్ళపూడి వెంకటరమణ, కె.రామలక్ష్మి పాయల సత్యనారాయణ,పెండెం జగదీశ్వర్ మలయశ్రీ, బెహరా ఉమామహేశ్వరరావు, ఐతా చంద్రయ్య, ఎన్నవెళ్లి రాజమౌళి, శివ్వాల ప్రభాకర్, బెలగాం భీమేశ్వరరావు, పెందోట వెంకటేశ్వర్లు, ఉండ్రాళ్ల రాజేశం, అమ్మన చంద్రారెడ్డి, వేజేండ్ల సాంబశివరావు, అలపర్తి వెంకటసుబ్బారావు, బీవీ నర్సింహారావు, పెమ్మరాజు సావిత్రి, అవధాని రమేశ్, నీలకంఠ పాండురంగం, నార్ల చిరంజీవి, మిరియాల రామకృష్ణ, నాసరయ్య, సుధానిది, మహీదర నళినీమోహన్, కె.సభా, న్యాయపతి రాఘవరావు, రెడ్డి రాఘవయ్య, దాసరి వెంకటరమణ, ఎం. హరికిషన్, చొక్కపు వెంకటరమణ, నారంశెట్టి ఉమామహేశ్వరరావు, పైడిమర్రి రామకృష్ణ, వేదాంత సూరి, భూపాల్, వాసాల నర్సయ్య, ఆకెళ్ల వెంకటసుబ్బలక్ష్మి మొదలైన వారు గేయాలు, కథలు, వ్యాసాలు, నాటికలు మొదలైన ప్రక్రియలలో బాలసాహిత్యాన్ని రచించారు. దాదాపు అన్ని పత్రికలలు బాలలకోసం ప్రత్యేకమైన శీర్షికలను నడుపుతున్నాయి. బాల, బాలమిత్ర, చందమామ, జాబిల్లి, బుజ్జాయి, బాలభారతి మొదలైన పత్రికలు ప్రత్యేకంగా పిల్లలకోసం వెలువడ్డాయి.
వాలు పాఠ్యం
స్టోరీవీవర్ జాలస్ఖలిలో చాలా భాషలలో పిల్లల పుస్తకాలు చదువుకోవటానికి, అనువాదం చేయటానికి, కొత్తవి తయారుచేయటానికి అందుబాటులో ఉన్నాయి.
రామజోగయ్య శాస్త్రి
రామజోగయ్య శాస్త్రి ప్రముఖ గీత రచయిత. ఆయన స్వస్థలం ముప్పాళ్ళ. చిన్నతనంలో గాయకుడి కావాలని కలలు కనేవాడు. ఐదారు తరగతుల్లో సినిమాల ప్రభావం మొదలైంది. ఇంటర్‌కి ఊరు దగ్గర్లో ఉన్న నర్సరావుపేట వచ్చాడు. నచ్చిన పాటలన్నీ రికార్డ్‌ చేయించుకుని విని నేర్చుకునేవాడు. తరువాత ఇంజనీరింగ్ కోసం వరంగల్‌ రీజినల్‌ ఇంజినీరింగ్‌ కళాశాలలో చేరాడు.తరువాత ఎం.టెక్‌.కోసం ఐఐటీ ఖరగ్‌పూర్‌ వెళ్ళాడు.
సినీపరిశ్రమ మద్రాసులో ఉండటంతో అక్కడ ఉద్యోగం దొరికితే గాయకుడవ్వాలనుకున్న తన కల సాకారం అవుతుందనుకున్నాడు కానీ బెంగళూరులో ఉద్యోగం వచ్చింది. అప్పటి పరిస్థితికి ఆయనకు ఉద్యోగమే ముఖ్యమైంది కాబట్టి బెంగుళూరు వైపే మొగ్గు చూపాడు. అక్కడ ఓ గాయకుడితో పరిచయం అయ్య అక్కడక్కడా ఆర్కెస్ట్రాలలో పాడడం మొదలుపెట్టాడు. అక్కడే కన్నడ రచయిత శ్రీచంద్ర, గాయని సుజాత పరిచయమయ్యారు. వాళ్ళని పాడే అవకాశం ఇమ్మని కోరాడు. వాళ్ళు ఇతనికి శాస్త్రీయ సంగీత జ్ఞానం లేదు అని చెప్పడం ఇష్టం లేక పాటల రచయితగా ప్రయత్నించమన్నారు.
అలా వాళ్ళ ప్రోత్సాహంతో ముందుగా దాదాపు నలభై క్యాసెట్లకు భక్తిపాటలు రాశాడు.
బెంగుళూరులో పనిచేస్తున్న కంపెనీ ఇబ్బందుల్లో పడటంతో మరో ఉద్యోగం చూసుకోవాల్సి వచ్చింది. హైదరాబాద్‌ వచ్చాడు. కృష్ణ వంశీ ద్వారా సిరివెన్నెల సీతారామ శాస్త్రిని కలుసుకుని ఆయన దగ్గర శిష్యరికం చేశాడు. రోజూ పన్నెండు గంటల నుండి రాత్రి ఎనిమిది దాకా ఆఫీసులో పని, తరువాత రాత్రి రాత్రి ఎనిమిదయ్యేసరికి శాస్త్రిగారింటికి. తెల్లారేవరకూ అక్కడే. అప్పుడొచ్చి కాసేపు నిద్రపోయి మళ్లీ ఆఫీస్‌కి వెళ్లేవాడు. అలా ఆయన దగ్గర గీత రచనలో మెలకువలు నేర్చుకున్నాడు.
కొన్నాళ్ళ తర్వాత స్రవంతి రవికిషోర్ నిర్మాతగా వచ్చిన యువసేన చిత్రానికి మొదటి సారిగా పాటల రచయితగా అవకాశం వచ్చింది. రెండూ హిట్‌ సాంగ్సే. కానీ, తరువాత ఏడాదిపాటు ఏ అవకాశమూ రాలేదు. మరి కొద్ది కాలం తర్వాత కళ్యాణ్‌రామ్‌ హీరోగా వచ్చిన 'అసాధ్యుడు' చిత్రానికి రాసే అవకాశం వచ్చింది. చక్రి పరిచయమయ్యాడు. తరువాత శ్రీనువైట్ల 'ఢీ'లో అవకాశమిచ్చాడు. తరువాత రెడీ, చిరుత, లక్ష్యం... వరుస అవకాశాలొచ్చాయి. పాటల్లోపడి ఉద్యోగానికి న్యాయం చెయ్యలేకపోతున్నాడని అందుకు రాజీనామా చేశాడు.
అనంత శ్రీరామ్
అనంత శ్రీరామ్ (జననం 1984 ఏప్రిల్ 8) ప్రముఖ సినీ గీత రచయిత. ఆయన స్వస్థలం పశ్చిమ గోదావరి జిల్లా దొడ్డిపట్ల. తల్లిదండ్రులు సీవీవీ సత్యనారాయణ, ఉమారాణి. 
ప్రాథమిక విద్య దొడ్డిపట్ల లోనూ, ఇంటర్మీడియట్ విజయవాడ లోనూ, ఇంజనీరింగ్ బాపట్ల ఇంజనీరింగ్ కళాశాలలో చదివాడు. ఇంజనీరింగ్ మూడో సంవత్సరం చదువుతుండగా పాటలపై మక్కువ పెరిగింది. ఇంజనీరింగ్ కన్నా పాటలే సంతృప్తినిస్తాయని భావించి దానిని ఆపేశాడు. ప్రముఖ రాజకీయ నాయకుడు చేగొండి హరిరామ జోగయ్య అనంత్ కు వరుసకు పెదనాన్న అవుతాడు. 
12ఏళ్ల వయస్సులోనే పాటలు రాయడం ప్రారంభించాడు. ఇతనికి గురువంటూ ఎవరూ లేరు. ఇతని నాన్నగారు వీరవెంకట సత్యనారాయణ మూర్తికి సాహితీవేత్తలతో ఉన్న పరిచయం వల్ల సినీ గేయ రచయిత కాగలిగాడు. మొదటిసారిగా "కాదంటే ఔననిలే" చిత్రంలో అవకాశం లభించింది. 2006లోనే హైదరాబాద్ వెళ్లాడు. అప్పటి నుంచి అక్కడే ఉండిపోయాడు. 2014 వరకు 195 చిత్రాలకు 558 పాటలను రాశాడు. అందరివాడు సినిమాతో ఇతనికి గుర్తింపు వచ్చింది. సిరివెన్నల సీతారామశాస్త్రి పాటలు అంటే ఇష్టపడతాడు.
సీప్
సీప్ (CEEP) సాంకేతిక లేక సాంకేతికేతర పాలిటెక్నిక్ కోర్స్ లలో ప్రవేశానికి పరీక్ష. రాష్ట్ర సాంకేతిక విద్యా మండలి నిర్వహిస్తుంది. 3 లేక3.5 సంవత్సరాలు అవధి గల 29 రకాల కోర్సులలో, ప్రభుత్వ, ప్రవేటు పాలిటెక్నిక్ విద్యాలయాలలో, ఇతర పాలిటెక్నిక్ కోర్స్ లు గల కళాశాలలలో ప్రవేశానికి ఎంపిక జరుగుతుంది. 
డిప్లొమా చేసిన తరువాత, సాంకేతిక నిపుణులుగా, లేక పర్యవేక్షణాధికారులుగా లేక, సొంతంగా ఉపాధి కల్పించుకోవచ్చు. పై చదువులు ( పోస్ట్ డిప్లొమా, డిగ్రీ) చదవవచ్చు.
ఈ పరీక్ష సాధారణంగా మే నెలలో జరుగుతుంది. 10 వ తరగతి లేక సరిసమానమైన చదువులో ఉత్తీర్ణులైన వారు, దీనిని రాయవచ్చు.
మొత్తం 1,95,0 27మంది పరీక్షకు హాజరుకాగా 1,54,328మంది ఉత్తీర్ణత సాధించారు. అనగా 81.8 శాతం మంది ఉత్తీర్ణత సాధించారు. ఉత్తీర్ణత శాతంబాలురలో 79.22, బాలికలలో 86.97. ఈ ఫలితాల్లో కాకినాడకు చెందిన ఎం.ఎస్.ఆర్‌కే తేజ అగ్రస్థానం సాధించగా, తణుకుకు చెందిన రమ్యశ్రీ, సత్య రాఘవ అనీష్, ఎం.శ్వేత, రాజేష్‌కుమార్ తదితరులు ద్వితీయ స్థానంలో నిలిచారు. 115 పాలిటెక్నిక్ కళాశాలలో 38,620 సీట్లు, ఇంజినీరింగ్ కాలేజీలలో, షిఫ్ట్ పద్ధతిలో పాలిటెక్నిక్ కోర్సులు మొదలవడంతో 14820 సీట్లు ఉన్నాయి. మిగిలిపోయిన సీట్లకి స్పాట్ అడ్మిషన్ నిర్వహించారు.
‍పాలిటెక్నిక్ ఉమ్మడి ప్రవేశపరీక్ష (సీప్) ఫలితాలు 19 మే 2012 న విడుదలయ్యాయి.
80.92 శాతం మంది విద్యార్థులు ఉత్తీర్ణులయ్యారు. బాలికలు 85.28 శాతం మంది ఉత్తీర్ణులవ్వగా, బాలురు 79.37 శాతంతో సరిపెట్టుకున్నారు. 118 మార్కులు సాధించిన ముగ్గురు విద్యార్థులు పశ్చిమ గోదావరి జిల్లాకు చెందిన సూర్యతేజ, సాయిచంద్, రూపశ్రీ 118/200 మార్కులతో ఫస్ట్ ర్యాంక్ సాధించారు. 86 శాతం ఉత్తీర్ణతతో, ఖమ్మం జిల్లా మొదటి స్థానం పొందింది. హైదరాబాదు 70.69 శాతంతో చివరి స్థానం పొందింది. 2.28 లక్షల మంది విద్యార్థి నీ, విద్యార్థులు ఈ పరీక్షకు హాజరు కాగా, 1.84 లక్షల మంది ఉత్తీర్ణత సాధించారు. 22 మే 2012 నుంచి ర్యాంకు కార్డులు పంపిణీ జరుగుతుంది. సీప్ 2012 పరీక్ష 2 మే 2012 న జరిగింది.
ఆంధ్రప్రదేశ్ లో విద్య
ఆంధ్ర ప్రదేశ్లో విద్యా నిర్వహణ ప్రభుత్వ శాఖలద్వారా జరుగుతుంది.
ఇవి కాక, భారత ప్రభుత్వ కార్మిక మంత్రిత్వ శాఖ ఆధ్వర్యంలో ఐటిఐ కోర్సుల ద్వారా నిపుణులైన కార్మికులను తయారు చేస్తున్నది.
1953 సంవత్సరం వరకూ నేటి ఆంధ్రప్రదేశ్ రాష్ట్రం మద్రాసు రాజధానిగా కలిగిన మద్రాసు రాష్ట్రంలో భాగంగా ఉండేది. చారిత్రికంగా 1881 నాటికి అప్పటి రాష్ట్ర రాజధాని మద్రాసు నగరంలో దాదాపుగా 543 బాలికల పాఠశాలలు ఉండేవి. వాటిలో ఆనాటికి దాదాపుగా 32, 341మంది విద్యార్థినులే ఉన్నారు. మద్రాసులోనే 1908 నాటికి 1238 బాలికల పాఠశాలలు, వాటిలో చదువుకునేందుకు 1, 68, 697 మంది విద్యార్థినులు చదువుకునేవారు.
ప్రధాన వ్యాసం: విద్యా సంస్థలు
ప్రభుత్వం దాదాపు5000 విద్యార్ధుల వసతి గృహాలు నిర్వహిస్తున్నది.వీటిలో 8 లక్షల మంది వుంటున్నారు.
ప్రభుత్వం విద్యార్ధులకు ఉపకార వేతనాలు ఇచ్చి వారి విద్యాభివృద్ధికి కృషి చేస్తున్నది.
విద్య పరమార్ధం విజ్ణానమే కాని ఉద్యోగం కాదు. అయితే నేడు దేశంలో విద్య యొక్క నిర్వచనం, పరమార్ధం మారిపోతున్నది. పూర్వం విద్యార్ధులు విజ్ణాన సముపార్జన కోసం విద్యను అభ్యసించేవారు. నేటి విద్యార్ధులు కేవలం ఉద్యోగాల కోసం విద్యను అభ్యసిస్తున్నారు. ఇది బహు దురదృష్టకరము. మనిషి బ్రతుకడానికి వ్యవసాయం, వ్యాపారం, ఉద్యోగం అను మూడు రకాలుగా ఉంది. విద్య వలన ఈ మూడింటినీ సమర్ధవంతంగా నిర్వర్తించవచ్చును. రైతులకు విద్య తోడైతే తమ వ్యవసాయ వృత్తిలో అధ్బుతంగా రాణించవచ్చును. పదిమందిలో దూసుకువెళ్ళిపోయి, ధైర్యం, స్వశక్తి మీద నమ్మకం ఉన్నవారు వ్యాపారం చేసుకొనేవారికి విద్య అండగా ఉంటుంది. ఇక ఉద్యోగం అనేది అతి హీన పరిస్థితుల్లో తినడానికి లోటు లేకుండా చేసుకొనే పనిగా చెప్పవచ్చు. అయితే నేటి అధ్యాపకులు తమ విద్యార్ధులకు సమకాలీన సమాజ పరిస్థితులు, ఆర్థిక పరిస్థితులు, రాజకీయ పరిస్థితులు కాకుండా కేవలం పాఠ్యపుస్తకాల్లో ఉన్న సమాచారాన్ని మాత్రమే అందిస్తున్నారు. దీని వలన దేశంలో నిపుణుల కొరత ఎక్కువగా ఉంది. చదువుకి, సంపాదనకి సంబంధం లేదని, సంపాదనకి కావాల్సింది తెలివితేటలు, చదువు లేనివారు సైతం కోట్లు సంపాదిస్తున్నారు అని విద్యార్ధులు, వారి తల్లిదండ్రులు గ్రహించవలసియున్నది.
"పూర్తి వ్యాసం కొరకు ఉద్యోగం చూడండి."
ఆయిల్ అండ్ నాచురల్ గ్యాస్ కార్పొరేషన్
ఆయిల్ అండ్ నాచురల్ గ్యాస్ కార్పొరేషన్ లేదా ఓఎన్‌జీసీ భారత ప్రభుత్వ రంగ సంస్థ. ఇది ఫార్చూన్ గ్లోబల్ 500 కంపెనీ కూడా. భారతదేశ ముడి చమురు ఉత్పత్తిలో 77 శాతం, సహజవాయువు ఉత్పత్తిలో 81 శాతం ఈ కంపెనీ నుంచి ఉత్పత్తి అవుతున్నదే. భారత ప్రభుత్వ రంగ సంస్థల్లో అత్యధికంగా లాభం ఆర్జించే సంస్థ ఇది. భారత ప్రభుత్వం ఇందులో 74 శాతం వాటా కలిగి ఉంది.
ఇది ఆసియాలోనే అతి పెద్ద సంస్థల్లో ఒకటి. చమురు కోసం క్రియాశీలకంగా అన్వేషణలు కొనసాగిస్తుంది. 30 శాతం భారతీయ ముడి చమురు అవసరాలను దీనివల్లే తీరుతున్నాయి. భారతదేశంలో సుమారు 11 వేల కిలోమీటర్ల పైప్‌లైన్లను నిర్వహిస్తుంది.
దీన్ని ఆగస్టు, 1960 న స్థాపించారు.
పాతూరు (సూరప్పగూడెం)
పాతూరు పశ్చిమ గోదావరి జిల్లా భీమడోలు మండలం లోని గ్రామము..
పాతూరు (భీమడోలు)
ఇది పశ్చిమ గోదావరి జిల్లాలోని భీమడోలు మండలానికి చెందిన గ్రామము..ఇది భీమడోలు గ్రామానికి మూడు కి.మీ దూరములో జాతీయ రహదారి 5 ప్రక్కన ఉంది.
సూరప్పగూడెం,భీమడోలు,గుండుగొలను
గ్రామములో ప్రాథమిక పాఠశాల ఉంది.
రొడు (NH5),
రైలు (భీమడోలు 5KM )
ఇది ఉంగుటురు నియోజకవర్గం కిందకి వచ్చు గ్రామము .
1)MLA : గన్ని ఆంజనెయులు
1)దెవమ్మ తల్లి గుడి
2)గంగనమ్మ తల్లి గుడి
3)రామలయం
4)సాయి బాబా గుడి
5)వెంకటెశ్వర స్వామి గుడి
6)వినయక స్వామి గుడి
వ్యవసాయము (వరి సాగు)
వ్యవసాయము (వరి సాగు)
దెవి వర ప్రసాద్ వెజ్జు
మండేపూడి
మండేపూడి గుంటూరు జిల్లాఅమరావతి మండలంలో ఉంది. పిన్ కోడ్ : 522 018. గుంటూరుకి 28 కి.మి దూరం మరియు అమరావతికి 18 కి.మి దూరంలో ఉంది.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు , దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
మీడియావికీ
మీడియావికీ అనేది వికీమీడియా ఫౌండేషన్ వాళ్ళు తమ యొక్క అన్ని ప్రాజెక్టులలో వాడే ఒక వెబ్ ఆధారిత సాఫ్ట్‌వేర్. ఇది GNU/GPL లైసెన్సు కింద ఉచితంగా లభ్యమౌతుంది. దీన్నే అనేక ఇతర వెబ్‌సైట్లు కూడా వాడుతున్నాయి. దీన్ని మొదటగా ఉచిత విజ్ఞాన సర్వస్వమైన వికీపీడియా ను నిర్మించడానికి అభివృద్ధి చేశారు. అయితే తరువాత చాలా కంపెనీలు తమ అంతర్గత విజ్ఞాన నిర్వహణకు కూడా వాడుకుంటూన్నారు. ముఖ్యంగా నోవెల్ సంస్థ దీన్ని అత్యధిక ట్రాఫిక్ ను ఎదుర్కొనే పలు వెబ్ సైట్ల కోసం వాడుతున్నది.
మీడియా వికీ సాఫ్ట్‌వేరును PHP కంప్యూటర్ భాషనుపయోగించి తయారు చేశారు. ఇది మైసీక్వెల్(MySQL )లేదా పోస్ట్‌గ్రెస్‌సీక్వెల్(PostgreSQL) రిలేషనల్ డేటాబేస్ ను వాడుకుంటుంది. 
వికీప్రాజెక్టులలో మెనూలు, సందేశాల అనువాదాలు సరిగాలేవనిపించితే పేజీ చిరునామా(URL)కు ?uselang=qqx అని చేర్చి మరల పేజీని తాజాచేసి చూస్తే ఇంగ్లీషులోని ఆధార పదాలు కనబడతాయి. వాటిని ట్రాన్స్లేట్ వికీ లో వెతికి అనువాదం మెరుగు చేయవచ్చు. త్వరలో మెరుగైన అనువాదం వికీప్రాజెక్టులో చేర్చబడుతుంది.
వర్డ్‌ప్రెస్
వర్డ్‌ప్రెస్ ఒక ఓపెన్ సోర్స్ బ్లాగు ప్రచురణ అనువర్తనం. PHP, మరియు MySQL చే శక్తివంతమైనది. దీన్ని బ్లాగు కోసమే కాక కంటెంట్ మేనేజ్‌మెంట్ కోసం కూడా వాడవచ్చు. అత్యంత పెద్దవైన పదివేల వెబ్‌సైటు ల్లో రెండు శాతం సైట్లు దీన్ని వాడుతున్నాయి. ఇది అత్యంత ఆదరణ పొందిన బ్లాగు సాఫ్ట్‌వేర్.
దీన్ని మొట్ట మొదటి సారిగా మే 2003 లో మాట్ ముల్లెన్ వెగ్ విడుదల చేశాడు. సెప్టెంబరు 2009 నాటికి ఇది ప్రపంచ వ్యాప్తంగా 202 మిలియన్ వెబ్‌సైట్లకు ఆతిథ్యం ఇస్తోంది.
హిగ్గ్స్ బోసన్
హిగ్గ్స్ బోసన్ అనేది ఒక మూల పదార్థము. ఇది విశ్వం ఆవిర్భవించినపుడు, పుట్టి ఉండవచ్చని శాస్త్రవేత్తల అభిప్రాయం. ఇది విశ్వంలోని పదార్థానికి మూలపదార్థము. కంటికి కనిపించని అతిసూక్ష్మమైన కణాల తాలూకూ లక్షణాలు, ధర్మాలను వివరించేందుకు భౌతిక శాస్త్రంలో స్టాండర్డ్ మోడల్ అని ఒక సిద్ధాంతం ఉంది. దీని ప్రకారం ఈ విశ్వం మొత్తం ఫెర్మియాన్లు, బోసాన్లు అనే రెండు రకాల కణాలతో నిర్మితమై ఉంది. దీనిపై శాస్త్రవేత్తలు ఇంకా ప్రయోగాలు జరుపుతున్నారు. 2012లో అంతర్జాతీయ శాస్త్రవేత్తలు స్విట్జర్లాండ్ సమీపంలో భూగర్భంలో ఏర్పాటు చేసిన భారీ ప్రయోగశాలలో జరిపిన ప్రయోగాల ద్వారా ఈ హిగ్స్ బోసాన్ అనేది ఒకటి ఉందని తొలిసారి స్పష్టమైంది. వీరు చేసిన ప్రయోగాలతో అన్నింటి యొక్క గుట్టు విప్పారు, కాని ఈ పదార్థం గురించి మాత్రం ఎవరు కనుగొనలేకపోయారు. హిగ్గ్స్ బోసన్ అనే పదార్థము, కృష్ణ పదార్థము మరియు కృష్ణశక్తి అనేవి విశ్వ వ్యాప్తి కి కారణమవుతున్నయని శాస్త్రవేత్తలు విశ్వసిస్తున్నారు.
ప్రముఖ భారతీయ శాస్త్రవేత్త సత్యేంద్రనాథ్ బోస్ సైన్సులో చేసిన కృషికి గాను ఆయన పేరు మీదుగా ఈ కణాలకి బోసన్లు అని పేరు పెట్టారు.
క్షిపణి
క్షిపణి అంటే తనంతట తానుగా ఎగరగలిగిన ఒక ఆయుధం. ఇవి రాకెట్ల ద్వారా లేదా జెట్ యంత్రాల ద్వారా పైకి ఎగురుతాయి. ఇవి సాధారణంగా విస్ఫోటనం చెందగల వార్ హెడ్లను కలిగి ఉంటాయి.
రెండవ ప్రపంచ యుద్ధం కోసం నాజీలు మొట్టమొదటి సారిగా క్షిపణుల్ని తయారు చేశారు. వీటిలో బాగా ప్రాచుర్యం పొందినవి వి1 ఫ్లైయింగ్ బాంబ్, మరియు వి2 ఫ్లైయింగ్ బాంబ్. ఇవి యాంత్రికంగా ముందుగా నిర్దేశించబడిన పథంలో ప్రయాణించేలా రూపకల్పన చేయబడ్డాయి.
క్షిపణులకు చాలా రకాలుగా గమ్యాలను నిర్దేశించవచ్చు. బాగా వాడుకలో ఉన్న పద్ధతి ఇన్‌ఫ్రారెడ్, లేజర్లు, రేడియో తరంగాలు వాడటం. ఈ తరంగాలు గమ్యం నుంచీ ఉత్పత్తి అవుతుండవచ్చు లేదా క్షిపణిలోనే నిర్మితమై ఉండవచ్చు లేదా మధ్యవర్తుల ద్వారా రావచ్చు.
క్షిపణులను, వాటిని ప్రయోగించే ప్లాట్‌ఫారము, ఛేదించే లక్ష్యాలనూ బట్టి వర్గీకరిస్తారు. స్థూలంగా చెప్పాలంటే ఇవి భూతలం (నేల లేదా నీరు), గాలి అనే రెండు వర్గాలుగా చెప్పవచ్చు. వీటి లక్ష్యాన్ని బట్టి (ఉదా: ట్యాంకు ఛేదక, నౌకా ఛేదక) ఉపవర్గాలుగా విభజించవచ్చు. చాలా క్షిపణులు భూతలం నుండి, గాల్లోనుండీ కూడా ప్రయోగించేలా రూపొందించారు. కొన్ని క్షిపణులు భూతల లక్ష్యాలను, గాల్లోని లక్ష్యాలనూ కూడా ఛేదించ గలవు.
బాలిస్టిక్ క్షిపణులు, బూస్టరు దశను దాటాక, బాలిస్టిక్ పథంలో ప్రయాణిస్తాయి. ఎక్కువగా వీటిని భూతలంపైని లక్ష్యాలను ఛేదించేందుకు ఉపయోగిస్తారు. అణ్వయుధాలను మోసుకెళ్ళే వాటితో పాటు సాంప్రదాయిక ఆయుధాలను మోసుకెళ్ళే బాలిస్టిక్ క్షిపణులు కూడా ఉన్నాయి.
వీటి కచ్చితత్వం తక్కువగా ఉంటుంది. అయితే ఇంర్షియల్ నేవిగేషన్ వువస్థ వంటి ఆధినుక సాంకేతికత అందుబాటులోకి వచ్చాక, కచ్చితత్వం పెరిగింది. ప్రాథమికంగా ఈ క్షిపణులను భూతలం నుండి ప్రయోగిస్తారు. అందుకుగాను మొబైలు లాంచర్లు, సైలోలు, ఓడలు, జలాంతర్గాములనూ వాడుతారు. ప్రస్తుతం వినియోగంలో ఉన్న బాలిస్టిక్ క్షిపణుల్లో రష్యాకు చెందిన తొపోల్ ఎమ్ అత్యంత వేగవంతమైనది (7,320 మీ/సె). The is the fastest (7,320 m/s) missile currently in service.
క్రూయిజ్ క్షిపణులు నేలపైని లక్ష్యాలను, నీటిపైని లక్ష్యాలనూ ఛేదించేందుకు వాడుతారు. వీటిని ప్రాథమికంగా నీటిపైన, నీటిలోపల, గాలిలోనుండీ ప్రయోగిస్తారు. నేలపైనుండి ప్రయోగింఛే లాంచర్లు కూడా ఉన్నాయి.
బాష్ప వాయువు
బాష్ప వాయువు అంటే విపరీతంగా కళ్ళలో మంట, కళ్ళలో నీళ్ళు తిరిగేలా చేయగల రసాయనాల మిశ్రమం. దీనివల్ల ఒక్కోసారి స్వల్పంగా దురద, శ్వాస సంబంధిత ఇబ్బందులు కూడా కలుగుతాయి. దీన్ని సాధారణంగా పోలీసులు ఆందోళనకారులను చెదరగొట్టడానికి ఉపయోగిస్తారు. దీని వల్ల కలిగే ప్రభావాలు కేవలం తాత్కాలికం మాత్రమే. కొన్ని నిమిషాలలోనే ఈ లక్షణాలు నుంచి పూర్తిగా కోలుకొనవచ్చు. గ్యాస్ మాస్క్ వాడటం ద్వారా బాష్ప వాయు ప్రయోగం నుంచి తప్పించుకోవచ్చు.
మందు పాతర
మందు పాతర అంటే యుద్ధాల్లో వాడే ఒక ప్రేలుడు పదార్థం. వీటిని సాధారణంగా నేలలో పాతి పెడతారు. ఇవి ఒత్తిడికి గురైనా లేక ఏదైనా ట్రిప్ వైరుకు అనుసంధానించడం ద్వారా పేల్చివేస్తారు. వీటి ధాటికి 1975 నుంచి ఇప్పటి దాకా సుమారు ఒక పది లక్షల మంది మరణించారు. ఇందువల్ల ప్రపంచ వ్యాప్తంగా యుద్ధాల్లో వీటి వాడుకను అరికట్టాలని ప్రయత్నాలు జరుగుతున్నాయి.
వీటిని తయారు చేయడం సులభం, తక్కువ ఖర్చు అవుతుంది. శత్రువులను నివారించడానికి ఎక్కువ విస్తీర్ణంలో సులభంగా అమర్చవచ్చు. వీటిని సాధారణంగా మనుషులో భూమిలో పాతి పెడుతుంటారు. అయితే వీటి కోసం కూడా యంత్రాలున్నాయి.
విద్యార్ధుల వసతి గృహాలు
ఆంధ్రప్రదేశ్ ప్రభుత్వ సాంఘీక సంక్షేమ శాఖ దాదాపు 5000 విద్యార్ధుల వసతి గృహాలు
వసతి గృహాల ప్రవేశానికి దరఖాస్తులు 31 మే నుండి ఇవ్వబడతాయి. జూలై 15 న అభ్యర్థుల ప్రవేశాన్ని ప్రకటిస్తారు. నివాసం 5 కి మీ పైబడిన దూరంలో వుండాలి, విద్యార్థితల్లి దండ్రులు సామాజిక వర్గము, ఆదాయ నిబంధనలకులో బడి, దగ్గరి పాఠశాలలో ప్రవేశం పొంది వుండాలి.
ఐటిఐ
భారత ప్రభుత్వ కార్మిక మంత్రిత్వ శాఖ ఆధ్వర్యంలో ఐటిఐ (ఇండస్ట్రియల్ ట్రెయినింగ్ ఇన్సిట్యూట్) లేక ఐటిసి (ఇండస్ట్రియల్ ట్రెయినింగ్ సెంటర్) లు, వివిధ రకాల కోర్సుల ద్వారా నిపుణులైన వృత్తి కార్మికులను తయారు చేస్తున్నది. వీటి వివరాలు కేంద్ర వృత్తి శిక్షణ సమాచార వ్యవస్థ, ద్వారా తెలుసుకోవచ్చు. ఆంధ్ర ప్రదేశ్ లో 651 ఐటిఐలుండగా, వాటిలో ప్రభుత్వరంగంలో, 66 సాధారణ, 21 స్త్రీలకొరకు, 3 ఇతరములు మరియు, ప్రైవేటు రంగంలో 551 సాధారణ 4 స్త్రీలకొరకు, 6 ఇతరములుగా ఉన్నాయి.
ఉపాధి మరియుశిక్షణ శాఖ (ఆంధ్రప్రదేశ్ ) కార్యాలయము హైదరాబాదు లోని బిఆర్కె భవన్, మూడవ అంతస్తు, డి-బ్లాక్, టాంక్ బండ్ 500063 లో ఉంది.
పాఠశాల విద్యాశాఖ
ప్రాథమిక స్ధాయి మరియు పాక్షికంగా మాధ్యమిక స్థాయి అనగా 1 నుండి 10 వ తరగతి వరకు విద్యని పాఠశాల విద్యాశాఖ నిర్వహిస్తుంది.
ఉన్నత విద్యా పరిషత్
ఉన్నత విద్యా పరిషత్ , 20 మే 1988 న రాష్ట్ర ప్రభుత్వానికి సలహాదారుగా రాష్ట్ర విశ్వవిద్యాలయాలు మరియు యుజిసి మధ్య సమన్వయానికి స్థాపించబడింది.
ఇంటర్మీడియట్ విద్యా మండలి
మాధ్యమిక విద్యలో మొదటి రెండు సంవత్సరాలు (9, 10 తరగతులు) పాఠశాల విద్యాశాఖ నిర్వహణలో వుండగా, చివరి రెండు సంవత్సరాల ఇంటర్మీడియట్ విద్య ఇంటర్మీడియట్ విద్యా మండలి (Board of Intermediate Education) నిర్వహిస్తుంది.
డైట్సెట్
డైట్ సెట్ (DIETCET) : రెండు సంవత్సరముల ఉపాధ్యాయ శిక్షణ డిప్లొమా (డిఇడి) కోర్సులకొరకు ప్రవేశ పరీక్ష. 23 ప్రభుత్వ జిల్లా ఉపాధి మరియు శిక్షణ సంస్థ (District Institute of Education and Training ) మరియు 220 ప్రైవేటు సంస్ధలలో ఈ కోర్సులు ఉన్నాయి. పరీక్ష ఏప్రిల్, మే నెలలో జరుగుతుంది.
ఇంటర్మీడియట్ (వృత్తి సంబంధము కాని కోర్సులు) లేక సరిసమానమైన పరీక్షలో 45 శాతం మార్కులతో ఉత్తీర్ణత. సామాజిక (sc, st), శారీరక బలహీన వర్గాలకు సడలింపు ఉంది.డైట్
17 సంవత్సరాలు సెప్టెంబరు 1 న.
సాంకేతిక విద్యా మండలి
డిప్లొమా, డిప్లొమా తరువాతిసాంకేతిక విద్యని వేగంగా అభివృద్ధి చేయడానికి, సాంకేతిక విద్యా మండలి (The State Board of Technical Education & Training) ని చట్ట ప్రకారం1984 లో ఏర్పాటుచేశారు.
విజేత కాంపిటీషన్స్
విజేత కాంపిటీషన్స్ విద్యా, విజ్ఞాన, ఉద్యోగ, ఉపాధి అవకాశాల పక్షపత్రిక. 1990 లో ప్రారంభించబడింది. బండ్ల పబ్లికేషన్స్, హైద్రాబాదు చే ప్రచురించబడుతుంది.
దీనిలో ప్రముఖమైన అంశాలపై ముఖపత్రకథనాలతో పాటు, ప్రస్తుత పోటీ పరీక్షలు, ప్రస్తుత వార్తలలో విషయాలు ప్రధాన శీర్షికలు.
విద్యుదయస్కాంతం
విద్యుదయస్కాంతం అంటే ఒక తీగ ద్వారా విద్యుత్తుని ప్రవహింప జేయడం ద్వారా తాత్కాలికంగా అయస్కాంత క్షేత్రాన్ని సృష్టించడం.
సాధారణ అయస్కాంతాన్ని ఉక్కు లేదా ఇనుముతో తయారు చేస్తారు. దీనికి ఉత్తర, దక్షిణ ధృవాలుంటాయి. దీనినే శాశ్వత అయస్కాంతం అని కూడా అంటారు. దీనికి భిన్నమైనది విద్యుదయస్కాంతం. విద్యుత్తు ప్రవహించినంత సేపు మాత్రమే ఇందులో అయస్కాంత తత్త్వం ఉంటుంది.
దీన్ని తయారు చేయడానికి ఒక బ్యాటరీ, లేదా విద్యుత్ ను ఉత్పత్తి చేసే సాధనం, ఒక తీగచుట్ట (solenoid) ఉంటే చాలు కానీ సర్వసాధారణంగా ఈ తీగని ఒక ఇనము వంటి లోహపు కడ్డీ చుట్టూ చుడితే ఆ అయస్కాంతం బలంగా ఉంటుంది. బొమ్మలో తీగచుట్ట అడ్డుకోత పటం చూడొచ్చు. ఇందులో ప్రవాహం అడుగు నుండి కాగితంలోకి వెళ్లి, పైనుండి బయటకి వస్తోంది. ప్రవాహం ఇలా ఉంటే అయస్కాంత క్షేత్రం ఎటు నుండి ఎటు వెళుతోందో బాణపు గుర్తులు చూపెడుతున్నాయి.
శాశ్వత అయస్కాంతంతో పోల్చితే విద్యుదయస్కాంతానికి ఒక ముఖ్యమైన లాభం ఉంది: తీగలో ప్రవహించే విద్యుత్తు ప్రవాహాన్ని నియంత్రించి అయస్కాంతపు బలాన్ని పెంచనూ వచ్చు, తగ్గించనూ వచ్చు. కాని విద్యుత్తు ప్రవాహం ఆగిపోతే అయస్కాంత లక్షణం కూడా హరించిపోతుంది.
నిత్యజీవితంలో విద్యుదయస్కాంతాల ఉపయోగాలు కొల్లలు.ఇలా ఎన్నెన్నో సందర్భాలలో అయస్కాంతాలని వాడతారు.
కరీంనగర్ (అయోమయ నివృత్తి)
కరీంనగర్ పేరు ఈ క్రింది వాటిని సూచిస్తుంది:
అంతర్జాతీయ అలయన్స్ క్లబ్బ్స్
అంతర్జాతీయ అలయన్స్ క్లబ్బ్స్ అనే సంస్థ భారతదేశంలో సెప్టెంబరు 2008 వ సంవత్సరము 5వ తారీఖున కలకత్తా నివాసి అయిన సతీష్ లకోటియా చే ప్రారంభించబడినది. దీని స్థాపన యొక్క ముఖ్యోద్దేశ్యం ఏమనగా... ప్రపంచం అంతా వసుదేవ కుటుంబం అనియు మరియు మానవ సేవ. నిఘంటువు లో అలయన్స్ యొక్క అర్థం ఈ విధము గా చెప్పబడినది..." అలయన్స్ అనగా స్నేహము, చేయూత, బాగా అర్ధము చేసుకొనుట, కలివిడిగా ఆనందించుట, ఒకరికి ఒకరు సహాయము చేసుకొనుట, ఈ ప్రపంచమును ఉన్నతంగా, సంతోషంగా, ప్రశాంతంగా జీవించుటకు కృషి చేయుట.."
ఇండియన్ ఎక్స్‌ప్రెస్
ఇండియన్ ఎక్స్‌ప్రెస్ ఒక ఆంగ్ల దినపత్రిక. దీన్ని 1931 లో చెన్నైకు చెందిన పి.వరదరాజులు నాయుడు ప్రారంభించాడు. దీని యజమాని రామ్‌నాథ్ గోయెంకా. 1991 లో రామ్‌నాథ్ చనిపోయిన తర్వాత 1999 లో ఇది ఈ కుటుంబ సభ్యుల మధ్య రెండు గ్రూపులుగా విడిపోయింది. దక్షిణాది సంచిక ది న్యూ ఇండియన్ ఎక్స్‌ప్రెస్ అని పేరు పెట్టుకోగా పాత పత్రిక ది ఇండియన్ ఎక్స్‌ప్రెస్ పేరుతోనే కొనసాగుతున్నది. భారతదేశంలోని అన్ని ప్రధాన నగరాల నుంచి వెలువడుతున్నది.
దక్కన్ క్రానికల్
దక్కన్ క్రానికల్ దక్షిణ భారతదేశానికి చెందిన ఒక ఆంగ్ల దినపత్రిక. ఆంధ్రప్రదేశ్, తమిళనాడు, కర్ణాటక రాష్ట్రాల్లో ప్రచురితమౌతుంది. ఇండియన్ ప్రీమియర్ లీగ్ లో ఒక జట్టైన దక్కన్ ఛార్జర్స్ జట్టు దక్కన్ క్రానికల్ ఆధ్వర్యంలో నడుస్తుంది.
అమరకోశము
అమరకోశము అనేది ఒక ప్రాచీన సంస్కృత నిఘంటువు. ఒకనాటి జాతీయ పాఠ్యపుస్తకం. అమరాన్ని రచించినది అమరసింహుడనే నిఘంటుకారుడు. ఆయన ఏ కాలీనుడో, ఏ ప్రాంతీయుడో, ఏ కులస్థుడో నిర్ధారించడానికి తోడ్పడే వివరాలేవీ ఆ గ్రంథంలో లేవు. బ్రిటీషువారు భారతదేశానికి రాకముందు మన ప్రాచీన గురుకుల పాఠశాలల వ్యవస్థలో పై తరగతుల పిల్లలకి అమరకోశంతో పాటు రఘువంశం, కుమారసంభవం, మేఘసందేశం, కిరాతార్జునీయం, శిశుపాలవధ అనే ఈ అయిదు పుస్తకాలూ తప్పనిసరి వాచకాలుగా నిర్దేశించబడ్డాయి. ఇవి కాక ఆంధ్రదేశ పాఠశాలల్లో మఱో అయిదు తెలుగు కావ్యాల్ని కూడా ఆంధ్ర పంచకావ్యాలుగా భావించి పిల్లల చేత చదివించేవారు. మహాకవులుగా పేరుపడ్డ గుఱ్ఱం జాషువా, శ్రీశ్రీ, విశ్వనాథ సత్యనారాయణ మొదలైన ఆధునిక కాల కవులతో సహా అందరూ తమ చిన్నప్పుడు అమరకోశ పాఠకులే.
ఎన్.టి. రామారావు కూడా ఆయన హయాంలో కొంతకాలం పాటు దాన్ని ఒక పాఠ్యపుస్తకంగా అమలు జఱిపారు. కానీ ఆ ప్రయోగాన్ని కొనసాగించలేకపోయాడు.
దీనికి గ్రంథకర్త పెట్టిన అసలు పేరు ’నామలింగానుశాసనమ్’. కానీ అమరసింహుణ్ణి బట్టి దీనికి జనంలో అమరకోశమనే పేరు ఖాయమైంది. నామమంటే పదం. పదాల్ని వాటి లింగాలతో సహా నిర్దేశించి (అనుశాసించి) చెప్పేది కనుక రచయిత దీన్ని ’నామలింగానుశాసన’మన్నాడు.
అమరాన్ని రచించినది అమరసింహుడనే నిఘంటుకారుడు. ఆయన ఏ కాలీనుడో, ఏ ప్రాంతీయుడో, ఏ కులస్థుడో నిర్ధారించడానికి తోడ్పడే వివరాలేవీ ఆ గ్రంథంలో లేవు. కానీ బౌద్ధుడనే వ్యవహారం పరంపరాగతంగా వస్తున్నది. దీని మీద ఒక కథ కూడా ప్రాచుర్యంలో ఉంది. భారతదేశంలో బౌద్ధం క్షీణిస్తూ వైదికమతం మళ్ళీ పుంజుకుంటున్న దశలో ఒక వైదిక రాజు తన రాజ్యంలో వైదికానికి మారడానికి ఇష్టపడని మొండిబౌద్ధు లందఱినీ నఱికించేస్తున్నాడట. అలా ఒకరోజున అలాంటివాళ్ళు 1,500 మందిని పట్టుకొని తెచ్చి నిలబెట్టి వరసగా నఱికేస్తున్నారట. ఆ వరసలో మొట్టమొదటివాడు అమరసింహుడు. ’నఱకండి’ అని ఆజ్ఞ అయినాక తలారి అమరసింహుడి దగ్గఱికొచ్చి ఖడ్గం ఎత్తబోతే అమరసింహుడు ’అట్నుంచి నఱుక్కురా’ అని కోరాడట. తలారి ’సరే’ నని అటు వెళ్ళాక, తన వంతు వచ్చేలోపు అమరసింహుడు ఆశువుగా 1, 500 శ్లోకాల్లో నామలింగానుశాసనం చెప్పాడంటారు. ’అట్నుంచి నఱుక్కురావడం’ అనే తెలుగు జాతీయం అప్పట్నుంచే ప్రచారంలోకి వచ్చిందని కూడా అంటారు. ఆ వధ్యస్థలిలో అతడు చెప్పిన వందలాది శ్లోకాల్ని ఎవరు అంత ధారణాశక్తితో జ్ఞాపకం ఉంచుకొని పొల్లుపోకుండా లోకానికి వెల్లడి చేశారో తెలియదు.
అమరకోశాన్ని ’వర్గీకృత సంస్కృత పదజాలం’గా అభివర్ణించవచ్చు. ఈ రకమైన పుస్తకాలు ఈ రోజుల్లో ఆంగ్ల భాషక్కూడా లభిస్తున్నాయి. అయితే ఇది ఈనాడు పాశ్చాత్య పద్ధతిలో రచించబడుతున్న నిఘంటువుల్లా అకారాది (alphabetical order) గానో, వచనంలోనో కాక, విషయక్రమాన్ని దృష్టిలో ఉంచుకొని ధారణ కనుగుణమైన చిన్నిచిన్ని అనుష్టుప్ శ్లోకాలుగా వ్రాయబడింది.కారణం – ఇది పాశ్చాత్య నిఘంటువుల్లా ఆచూకీ (reference) కోసం కాక, విద్యార్థులు ధారణ చేయడం కోసం, వారు భాష మీద అతితక్కువ కాలంలో పట్టు సాధించడం కోసం ఉద్దేశించబడింది.
ఇందులో మూడు కాండలున్నాయి.
కూడిక
కూడిక అనేది ఒక ప్రాథమిక గణిత ప్రక్రియ. దీన్ని '+' గుర్తుతో సూచిస్తారు. ఉదాహరణకు కుడి పక్కన చూపిన బొమ్మలో 3+2 ఆపిల్ పండ్లు ఉన్నాయి. అంటే మూడు రెండు కలిపి మొత్తం ఐదు ఆపిల్ పండ్లున్నాయని సూచిస్తుంది. ప్రాథమిక విద్యలో పిల్లలు కూడికలను దశాంశమానంలో నేర్చుకుంటారు. అంకెలతో ప్రారంభించి క్రమంగా పెద్ద పెద్ద సంఖ్యలను కూడడం నేర్చుకుంటారు. 
కూడికకు అనేక ధర్మాలున్నాయి. 
ఉదాహరణకు, (1 + 2) + 3 = 3 + 3 = 6 = 1 + 5 = 1 + (2 + 3) .
తీసివేత
తీసివేత అనేది ప్రాథమిక గణిత ప్రక్రియల్లో ఒకటి. కూడిక కు వ్యతిరేకమైనది. అంటే ఏదైనా ఒక సంఖ్యకు మరో సంఖ్యను కూడితే వచ్చే ఫలితంలోనుంచి అదే సంఖ్య తీసివేస్తే మరల మొదటి సంఖ్య వస్తుంది.
తీసివేయబడు సంఖ్య ఏ సంఖ్య నుండి దానిని తీసివేయ దలుచుకున్నారో ఆ సంఖ్యకన్నా తక్కువగా ఉండాలి లేకపోతే ఫలితం ఋణరాసుల క్రింద వస్తుంది. తీసివేయబడు సంఖ్యను శోధకము (subtrahend) అనియూ, పెద్ద సంఖ్యను శోధనీయమనీ(Minuend) అంటారు. తీసివేయగా వచ్చిన సంఖ్యకు భేదం (Difference) లేదా శేషము(Remainder) అని పేరు.
తీసివేతను మైనస్ (–) గుర్తు చే సూచిస్తారు.
అ
గుణకారం
గుణకారం అనేది ప్రాథమిక గణిత ప్రక్రియల్లో ఒకటి. ఒక సంఖ్యతో మరో సంఖ్యను హెచ్చవేయడమే గుణకారం. అందుకనే దీన్ని హెచ్చవేత అని కూడా అంటారు. 
రెండు సంఖ్యల మధ్య గుణకారం అంటే వాటిలో ఒక సంఖ్యను మరో సంఖ్య సూచించినన్ని సార్లు ఒకదానితో ఒకటి కూడడం. ఉదాహరణకు 3 ని 4 తో గుణించడాన్ని ఈ క్రింది విధంగా సూచించవచ్చు.
భాగహారం
భాగహారం అనేది ప్రాథమిక గణిత ప్రక్రియల్లో ఒకటి. గుణకారానికి వ్యతిరేకమైనది. 
': భాగహారం నేర్చుకోవాలంటే ముందుగా గుణకారం బాగా రావాలి. గుణకారంలో మరల మరల కూడుకొనే ఆవర్తన సంకలనము వస్తుంది.
కాని భాగహారంలో మరల మరల తీసివేసే ఆవర్తన వ్యవకలనము వస్తుంది.
గుణకారంలో గుణకారఫలితము అనగా సంఖ్యలను పెంచగా వచ్చిన ఫలితము పెరుగుతుంది.
భాగహారంలో భాగహార ఫలితము అనగా భాగించగా వచ్చిన ఫలితము విలువ తగ్గుతుంది. భాగఫలము చిన్నదవుతుంది.
అసలు దీనికి ముందుగా గుణకారంలో భాగంగా ఎక్కాలు బాగా రావాలి
.ప్రధానంగా పిల్లలకు ఎక్కాలు నేర్పేటప్పుడు 1 ని 0 తో గుణించడంతో ఫ్రారంభించాలి
ఆ తరువాత 1 ని 1తో,1ని 2తో గుణిస్తూ అలా 1ని 3తో ... గుణిస్తూ నేర్పాలి. ఇలాగే 2వ ఎక్కము 2ను 0 తో గుణించాలి. ఇలాగే మిగతా ఎక్కాలు కూదా నేర్పాలి.
ఉదాహరణకు 
2*0=0 3*0=0
2*1=2 3*1=3
2*3=6 3*3=9
2*4=8 3*4=12 ఇలా మిగతా ఎక్కాలు కూడా నేర్పాలి.
కృత్యము: దీనిని పరిశీలించండి ఇలా చిన్న భాగహారములతో మొదలుపెట్టాలి.
ముందుగా ఏ సంఖ్య చేతనైనా 0 ను భాగించాలి
1)0 (0
2)0 (0
2)1 (0
మిగతా అంకెలతో కూడా ఇలాగే నేర్పించాలి 
దీనివలన 0 ను భాగించడం నేర్చుకుంటారు.
ఇంకా భాగహారం గురించి నేర్చుకోవాలి.
'c" ని "b" చేత హెచ్చవేస్తే "a" వస్తుంది అనేది రాతపూర్వకంగా
"b" విలువ ౦ కాకుండా ఉంటే, "a" ని "b" చేత భాగిస్తే "c" వస్తుంది. దీన్నే రాతపూర్వకంగా 
పై ఉదాహరణలో a ని విభాజకమనీ, b ని భాజకమనీ c ని భాగఫలమనీ అంటారు.
ఉదాహరణకు, 
ఎందుకంటే
నల్ల రామమూర్తి
కోటపల్లి (నల్ల) రామమూర్తి ప్రముఖ తెలుగు చలనచిత్ర మరియు రంగస్థల నటుడు.
హాస్యనటుడిగా ఇతడు సుప్రసిద్ధుడు. పశ్చిమ గోదావరి జిల్లా, పాలకొల్లు మండలంలోని చింతపర్రు ఈయన స్వస్థలం. ఈయన 1913లో జన్మించాడు. ఇతడు సుమారు రెండు వేల నాటకాలలో, 112 సినిమాలలో నటించాడు.
సాధారణ మధ్యతరగతి కుటుంబంలో జన్మించిన ఇతనికి చదువు అంతగా అబ్బలేదు. చక్కని గాత్రం ఉండడంతో నాటకరంగాన్ని తేలికగా ఆకర్షించగలిగాడు. తన 15వ యేటనే శ్రీకృష్ణతులాభారం నాటకంలో వసంతకుని వేషం వేసి అందర్నీ మెప్పించాడు. ఇంగ్లీషు చదువు అబ్బకపోయినా తెలుగులో అనేక వచన గ్రంథాలను చదవడం వల్ల, నాటకాలలోని పద్యాలు కంఠస్తం చేయడం వల్ల అచిర కాలంలోనే రచయితగా మారాడు. "తూర్పు సావిత్రి", "సీతమ్మోరి వనవాసం", "పండగ అల్లుళ్లు" మొదలైన హాస్యనాటికలను స్వయంగా రచించి తన బృందంతో ఆంధ్రదేశం అంతటా ప్రదర్శనలు ఇచ్చాడు. గాత్రం కూడా ఉండడంతో అద్దంకి శ్రీరామమూర్తి, ఈలపాట రఘురామయ్య, పువ్వుల సూరిబాబు, కొచ్చర్లకోట సత్యనారాయణ, జొన్నవిత్తుల శేషగిరిరావు, స్థానం నరసింహారావు, సి.ఎస్.ఆర్.ఆంజనేయులు మొదలైన రంగస్థల నటులతో కలిసి అనేక పౌరాణిక నాటకాలలో హాస్యభూమికలు ధరించాడు.ఇతడు తన 65వ యేట తన స్వగ్రామమైన చింతపఱ్ఱు గ్రామంలో 1978, మార్చి 20వ తేదీన మరణించాడు. ఇతనికి భార్య, ముగ్గురు కుమారులు, ఇద్దరు కుమార్తెలు ఉన్నారు.
ఆల్బుమిన్
ఆల్బుమిన్ అనేది నీళ్ళలో కరిగే ఒక ప్రొటీన్. ఇది సాధారణంగా జంతు కణజాలాల్లోనూ, కణద్రవ్యాల్లోనూ ఉంటుంది. దీని ప్రధాన రూపాలు గుడ్డు లో ఉండే తెల్ల సొన, పాలు, రక్తం మొదలైనవి. ఒక ఆరోగ్యవంతుడైన మానవుని బరువులో ఇది సుమారు 5% ఆక్రమిస్తుంది. ఇది ఎర్ర రక్త కణాలు, తెల్లరక్త కణాలు కలగలిసిన రంగులేని ద్రవ్యంగా ఉంటుంది.
పక్షితీర్థం
పక్షితీర్థం తమిళనాడు కు చెందిన ఒక పుణ్యక్షేత్రం. ఇది చెంగల్పట్టు నందు కలదు. ఇక్కడ గల కొండపైకి ప్రతి రోజు రెండు పక్షులు వచ్చి ప్రసాదాన్ని తిని వెళుతుంటాయి. 
కృత యుగములో ఒకసారి సర్వ సంగ పరిత్యాగులైన ఎనిమిది మంది మహామునులకు ప్రపంచ భోగములను అనుభవించవలెననే కోరిక కలిగింది. ఇక్కడ వెలసిన కొండపై తపస్సు చేయగా పరమశివుడు ప్రత్యక్షమై ఏమి కావాలో కోరుకోమన్నాడు. వారు నిజము చెప్పడానికి తటపటాయిస్తూ "మాకు మీ సేవయే కావాల" న్నారు. కానీ శివుడు వారి మనసులందు కోరిక గమనించి ఎనిమిది మందినీ ఎనిమిది పక్షులై జన్మించ మన్నాడు. ఒక్కొక్క యుగము నందు ఇద్దరు రెండు పక్షాల చొప్పున ప్రతి రోజూ గంగా స్నానము ఆచరించి తన ప్రసాదాన్ని తినిపోతూ ఉండమన్నాడు.ఆ తరువాత జన్మమున మోక్షం పొందగలరని చెప్పి అదృశ్యం అయ్యాడు.
అలా శంకరునిచే ఆజ్ఞాపించబడిన పక్షులే కృతయుగంలో పూష విధాతల పేరుగల పక్షులయ్యాయి. త్రేతాయుగమున జటాయువు, సంపాతి అనే పక్షులుగా ద్వాపర యుగమున శంభుగుప్త, మహా గుప్తులనే పక్షులయ్యాయి. కలియుగమున శంబర శంబరాదులనే పక్షులై ప్రతి దినము గంగాస్నానము చేసి ఈ కొండపైకి వచ్చి పోతుంటారని స్థల పురాణం చెబుతుంది.
యాత్రికులు ఉదయాన్నే పక్షితీర్థంలో స్నానం చేసి కొండ ఎక్కి స్వామికి పండ్లు, పూలు, కర్పూరం మొదలైనవి సమర్పిస్తారు. దేవాలయ పరివారం ఈ విరాళాలను స్వీకరించి చక్కెర పొంగలి, నేయి పాత్రలను స్వామికి సమర్పించి పూజా కార్యక్రమాలను నెరవేరుస్తారు. తరువాత పూజారులు ఒక పక్క, భక్తులు ఒక పక్క కూర్చుని ఉంటే ఆకాశ మార్గాన రెండు పక్షులు వచ్చి చక్కెర పొంగలి తిని నేతిని తాగేసి పోతుంటాయి. ఆ తరువాత ఆ ప్రసాదాన్ని అందరికీ పంచిపెడతారు.
విప్రో
విప్రో టెక్నాలజీస్ లిమిటెడ్(, ) భారతదేశంలోని బెంగుళూరు ప్రధాన కేంద్రంగా పని చేసే ఒక భారీ ఇన్ఫర్మేషన్ టెక్నాలజీ సేవల సంస్థ. 2008-09 సంవత్సరానికి గానూ IT సేవలనందించే భారతీయ సంస్థలలో విప్రో రెండవది. 2009 సంవత్సరంలో విప్రో 98,391 నిపుణులను నియమించినది. కన్జ్యూమర్ కేర్, బల్బుల ఉత్పత్తి, ఇంజినీరింగ్ మరియు ఆరోగ్య రంగాలలో కూడా విప్రో లో ఉన్నాయి.
విప్రో అనగా వెస్టర్న్ ఇండియా పామ్ రిఫైన్డ్ ఆయిల్స్ (Western India Palm Refined Oils). మహరాష్ట్రలోని అమల్నేర్ ప్రాంతంలో అజీమ్ ప్రేమ్‌జీ గారి తండ్రి 1947 లో కాయగూరల నూనె కార్మాగారంగా నెలకొల్పాడు.
అజిం స్టాన్ ఫోర్డ్ విశ్వ విద్యాలయంలో ఎలెక్ట్రికల్ ఇంజినీరింగ్ విద్యార్థి. 1966 లో తన తండ్రి పరమపదించటంతో తన 21వ ఏట సంస్థ బాధ్యతలని చేపట్టాడు.
1977 లో ఐ బీ ఎంను భారతదేశం బహిష్కరించిన సమయంలో విప్రో ఐటీ రంగంలో అడుగు పెట్టింది.
1979 లో విప్రో సొంతంగా కంప్యూటర్లను తయారు చేయటం మొదలు పెట్టి 1981 నుండి వాటి అమ్మకాలను మొదలుపెట్టినది.
భారతం శ్రీమన్నారాయణ
భారతం శ్రీమన్నారాయణ ఒక సంస్కృతాంధ్ర పండితుడు, కవి. సంస్కృత అధ్యాపకునిగా, ప్రాచార్యునిగా పనిచేశారు. ఆయన బహుగ్రంథ కర్త.
శ్రీ భారతం శ్రీమన్నారాయణ విశ్వనాథ శాస్త్రి, అన్నపూర్ణమ్మ గార్లకు మే 1942లో ప.గో.జిల్లా లోని కానూరు అగ్రహారంలో జన్మించారు. సంప్రదాయ బ్రాహ్మణ కుటుంబంలో పుట్టిన ఆయన ఇద్దరు అన్నలు, ఇద్దరు అక్కలు, ముగ్గురు చెల్లెళ్ళ మధ్య ఆచార వ్యవహారాలతో పెరిగారు.
1960లో గురువుగారైన ఆకెళ్ళ అరుణాచల శాస్త్రి గారి అమ్మాయి కమలాంబను వివాహం చేసుకున్నారు. ఈవిడ రిటైర్డ్ తెలుగు పండితురాలు. వీరికి ఇద్దరు కుమారులు, ఒక కుమార్తె, ఒక మనుమడు, ఐదుగురు మనుమరాండ్రు.
నిడదవోలులో ఉన్నత పాఠశాల విద్యనభ్యసించి, రాజమండ్రిలోని శ్రీగౌతమీ విద్యాపీఠంలో భాషా ప్రవీణ, గుంటూరులోని ఎ.యు.పి.జి. సెంటర్ లో యం.ఏ (తెలుగు), ప్రైవేటుగా యం.ఏ (సంస్కృతం - వ్యాకరణం) పూర్తి చేశాడు.పాంచాలి, వివేకభారతము, రమణాయనము, సౌందర్యలహరి
గౌరీకుండం
గౌరీకుండం ఒక హిందూ పవిత్ర పుణ్యక్షేత్రము. కేదార్ నాధ్ కు 14 కిలోమీటర్లు దూరములో ఉన్నది.కేదార్‌నాథ్ ఆలయానికి యాత్రికులు గౌరీకుండ్ నుండి కాలిబాటలో వెళ్ళాలి. 14 కిలోమీటర్ల పొడవున్న ఈ మార్గంలో కొందరు శ్రమకు ఓర్చి కాలిబాటన ప్రయాణం చేస్తారు. ఈ ఆలయానికి యాత్రికులను గుర్రాలలోను, డోలీలలోను మరియు బుట్టలలోనూ చేరుస్తుంటారు. బుట్టలలో యాత్రికులను ఒక మనిషిని ఒక మనిషి మాత్రమే మోస్తూ చేరవేయడం విశేషం. డోలీలో ఒక మనిషిని నలుగురు పనివాళ్ళు మోస్తూ ఆలయానికి చేరుస్తుంటారు. గుర్రాలలో యాత్రీకులతో ఒకరు గుర్రాన్ని నడిపిస్తూ తోడు ఉంటారు. వీరు యాత్రికులను ఆలయానికి కొంతదూరం వరకు తీసుకు వెళతారు. తరువాత ఆలయదర్శనం చేయడానికి వీరిలో ఒకరు యాత్రికులకు తోడు వస్తారు దర్శనానికి సహకరిస్తారు. తిరిగి వారిని భద్రంగా గౌరికుండ్ లోని వారి బస వరకు తీసుకు వస్తారు. పనివాళ్ళ కోరికపై అనేకమంది యాత్రీకులు మార్గంలో అదనంగా వారి ఆహార పానీయాల ఖర్చును భరిస్తారు. రానూ పోనూ 28 కిలోమీటర్ల ఈ ప్రయాణానికి చేర్చి వారికి రుసుము చెల్లించాలి. కొందరు ఒక మార్గానికి మాత్రం కూడా వీరిని కుదుర్చుకుంటారు అన్నీ యాత్రీకుల నిర్ణయం మాత్రమే. మార్గంలో హిమపాతం, వర్షం లాంటి అవాంతరాలు ఎదురైనప్పుడు వారు యాత్రికులకు వేడినీటిని అందించడం, ప్రాణ వాయువు కొరత ఏర్పడినప్పుడు చికిత్సాలయానికి తీసుకొని పోవడం లాంటి అనేక సేవలు వీరందిస్తారు. ఈ ప్రయాణానికి వెళ్ళే సమయం 5 నుండి ఆరు గంటలు వచ్చే సమయం 3 నుండి నాలుగు గంటలు ఇదికాక దర్శన సమయం అదనం. వాతావరణం కారణంగా ప్రయాణం కష్టమైనప్పుడు యాత్రికులు అక్కడి తాత్కాలిక గుడారాలలో రాత్రి సమయంలో బస చేసి మరుసటి రోజు ఆలయానికి వెళ్ళడం సహజం కానీ ఇది చాలా అరుదు. వీరిలో అనేకమంది నేపాలీయులే వీరు విశ్వాసపాత్రులు రుసుము మాత్రం యాత్రికులు ముందుగానే నిర్ణయించుకుంటారు. ఆలయమునకు అనేక శ్రమలను ఓర్చి చేరే భక్తులకు అక్కడి అత్యంత శీతల వాతావరణం మరికొంత ఇబ్బందిని కలిగించడం సహజం. యాత్రికులకు గౌరీ కుండ్‌లో ఆక్సిజన్ సిలిండర్లు వారి బస యజమానులు సరఫరా చేస్తుంటారు. వీటికి అదనపు రుసుము చెల్లించి యాత్రికులు తమ వెంట తీసుకు వెళుతుంటారు. వీటిని వాడని పక్షంలో బస యజమానులు తీసుకొని రుసుములో కోంత తగ్గించి ఇస్తారు. ఆలయ ప్రాంగణం కొంత మంచుతో కప్పబడి ఉంటుంది. పేరుకు పోయిన మంచు అక్కడక్కడా యాత్రికులకు వింత అనుభూతిని ఇస్తుంది. ఆలయ సమీపంలో ప్రవహించే నదిని మందాకినీ నామంతో వ్యవహరిస్తారు. ఆలయ దర్శనం పగలు మూడుగంటల వరకు కొనసాగుతుంది. ఉత్తరకాశి నుండి హెలికాఫ్టర్ ద్వారా యాత్రికులను ఆలయానికి చేరుస్తుంటారు కానీ ఇది ఖరీదైనది మరియు పరిమితమైనది. ఇవి అనేకంగా ముందుగానే యాత్రికులచే ఒప్పందము జరిగి ఉంటుంది కనుక జాగ్రత్త వహించవలసి ఉంటుంది. ఉత్తరకాశి నుండి ఉదయం 6 నుండి 7 గంటల సమయం నుండి యాత్రికులను ఆలయానికి చేర్చుతుంటారు. హెలికాఫ్టర్లు యాత్రికులను కొన్ని కిలోమీటర్ల దూరంలోనే వదిలివేస్తాయి కనుక కొంతదూరం ప్రయాణించి ఆలయ దర్శనం చేసుకోవడం తప్పనిసరి.
జడివాన
జడివాన అనేది ఆంధ్రప్రదేశ్ కు సంబధించిన 10వ తరగతి తెలుగు పాఠం. దీని రచయిత ఎర్రన. ఇతడు 14వ శతాబ్దానికి చెందినవాడు.
ఈ పాఠం ఎర్రన రాసిన హరివంశం పూర్వభాగంలోని ఏడవ అశ్వాసంలోనుండి గ్రహించబడింది.
జడివాన అంటే విడవకుండా కురిసేవాన అని అర్థం. ఇంద్రుడి ఆజ్ఞతో మేఘాలు రేపల్లెపై జడివానను కురిస్తాయి.
ప్రతి సంవత్సరం గోపాలకులు ఇంద్రుడిని పూజిస్తారు. దీనినే ఇంద్రోత్సవం అంటారు. కాని కృష్ణుడు ఇంద్రుడికి బదులుగా గోవర్ధన పర్వతాన్ని పూజించమంటాడు. గోపాలకులు కృష్ణుడి ఆజ్ఞానుసారం గోవర్ధన పర్వతాన్ని పూజిస్తారు. అందుకు కోపగించుకున్న ఇంద్రుడు రేపల్లెపై జడివానను కురిపిస్తాడు.ఆ మేఘాల సమూహం నుండి వర్షం ప్రారంభమైంది. భూమికి, ఆకాశానికి మధ్య సందు ఏ మాత్రం కనిపించకుండా జడివాన కురుస్తుంది.
మరుగు దొడ్డి
మరుగు దొడ్డి మల విసర్జనానికి ఉపయోగించే గది. ఈ సౌకర్యంలేని వారు బయలు ప్రదేశాలలో మల విసర్జన చేస్తున్నారు. దీని వలన నీరు, గాలి కాలుష్యమై విరేచనాలు, జీర్ణాశయ వ్యాధులు పెరిగి, లక్షల మంది ప్రతి సంవత్సరము చనిపోతున్నారు.
ప్రపంచ ఆరోగ్య సంస్థ, ఐక్యరాజ్యసమితి పిల్లల, విద్యా నిధి 2010 నివేదిక ( త్రాగు నీరు, శానిటేషన్ ప్రగతి) సేకరించిన 2008గణాంకాల ప్రకారం, మల విసర్జన బయలు ప్రదేశాలలో చేసేవారు 1.1బిలియన్లు. 58 శాతం భారత దేశానికి చెందినవారు. ఇంకొక కోణంనుండి చూస్తే, భారతదేశంలో 54 శాతం మందికి (638 మిలియన్ల మందికి) మరుగు దొడ్డి సౌకర్యం లేదు.మన దేశం సిగ్గు పడేటట్లుగా ప్రథమ స్థానంలో ఉంది. తర్వాత ఇండోనేషియా (58 మిలియన్లు), చైనా (50 మిలియన్లు) ఉన్నాయి. ఈ గణాంకం భారత పట్టణ ప్రాంతాలలో 18 శాతం, గ్రామీణ ప్రాంతాలలో 69 శాతంగా ఉంది. ప్రపంచంలో 1990 లో దాదాపు 25 శాతం మంది బయలు ప్రదేశాలలో మల విసర్జన చేయగా, 2008 కి, అది 17 శాతానికి తగ్గింది. ప్రపంచంలో 751 మిలియన్ల మంది సామాజిక మరుగుదొడ్లు వాడుతున్నారు.
పూర్తి పారిశుధ్యతా పధకం ద్వారా, భారత ప్రభుత్వ గ్రామీణాభివృద్ధి మంత్రిత్వ శాఖ సబ్సిడీలు కల్పించి, ఈ విషయంలో కృషి చేస్తున్నది. 100 శాతం పారిశుధ్యతని సాధించిన గ్రామాలకి, నిర్మల్ గ్రామ పురస్కార్ ప్రోత్సాహక బహుమతులు అందచేస్తున్నది.